Noatako nacionalinis draustinis

Noatako nacionalinis draustinis () – saugoma gamtos teritorija Jungtinėse Amerikos Valstijose, šiaurės vakarų Aliaskoje. 1978 m. paskelbtas nacionaliniu paminklu, o 1980 m. – nacionaliniu draustiniu (pakeitus ribas).

Noatako nacionalinis draustinis apima didelius laukinius kalnuotus Aliaskos plotus į šiaurę nuo Šiaurės poliaračio. Aprėpia Brukso kalnagūbrį ir Noatako upės slėnį. Rytuose jungiasi su Arkties Vartų nacionaliniu parku, pietuose – su Kobuko slėnio nacionaliniu parku, vakaruose – su Kruzenšterno kyšulio nacionaliniu paminklu. Vienas pagrindinių draustinio objektų – 105 km ilgio Noatako kanjonas, kuriuo driekiasi migraciniai keliai tarp poliarinės ir subpoliarinės Aliaskos.

Draustinyje gausu archeologinių vietovių (čiabuvių gyvenviečių liekanų), saugoma laukinė gyvūnija (šiauriniai elniai, grizliai, briedžiai, Dalio avinai, vilkai, įvairūs vandens ir plėšrieji paukščiai).

 Šaltiniai 

Kategorija:Aliaskos saugomos teritorijos